Diplomati EU najavljuju odgodu pregovora
Konačnu odluku donijet će ministri Unije na današnjem sastanku u Bruxellesu
Europski diplomati najavljuju da će Europska unija odgoditi početak pristupnih razgovora s Hrvatskom zbog neizručenja generala Gotovine. Ministri vanjskih poslova Unije trebali bi donijeti službenu odluku o početku, odnosno, odgađanju razgovora na današnjem sastanku u Bruxellesu. Povijest će se za Hrvatsku u četvrak, 17. ožujka, prema svemu sudeći, odgoditi umjesto dogoditi – ukoliko procjenjujemo po svima onima koji odlučuju, te je zapravo u utorak hrvatski premijer bio jedina osoba u Bruxellesu koja je vjerovala da će bez nekog, kako su ga opisali diplomatski uzvori, "stvarno dramatičnog, kazališnog obrata" početi pregovori. Jean Asselborn, ministar vanjskih poslova Luxembourga pošteno je odradio pripreme odletjevši do Haaga na razmjenu mišljenja s glavnom tužiteljicom. Stav Carle del Ponte službeno je razdijeljen članicama u obliku pisma optužujućeg sadržaja. Izvan pisma je ostala od tužiteljičinih poruka značajnija obavijest – o njoj se Asselbornovi ljudi nisu očitovali – da je Carla del Ponte dokazima potvrdila sve svoje primjedbe. Evo i nekoliko citata: "Kako bih pojasnila moja pisma od 11. veljače i 4. ožujka želim da znate da je mom Uredu pristiglo nekoliko izdvojenih izvještaja struktura i instituciija hrvatske Vlade na temu različitih aspekata suradnje i poduzetih napora. Sa žaljenjem moram kazati da dodatne obavijesti nisu izmijnenile moju procjenu suradnje Hrvatske". Konstatirajući pojačanu suradnju i, opisala je "udvostručene napore u zadnjem trenutku", Carla del Ponte dodala je nekoliko opaski o nekoordiniranim akcijama i uludo potrošenom vremenu. Konačno, izronila je nova indiskrecija – prošlog se tjedna nekoliko dobro znanih ljudi iz Gotovinina kruga približilo višim dužnosnicima vlasti kako bi posredovali i s Vladom i tužiteljicom oko mogućeg procesa Gotovini u Hrvatskoj. Ponovno hrvatska neorganiziranost, "o kontaktu nisu na vrijeme obaviješteni nadležni dužnosnici tako da nisu mogle biti poduzete odgovarajuće mjere". Pripremni sastanak za sjednicu Ministarskog vijeća u ponedjeljak – na razini tzv. Corepera ili veleposlanika 25 članica na temu Hrvatske - trajao je relativno kratko. Luxembourško je Predsjedništvo razdijelilo pismo glavne tužiteljice i proslijedilo nužne informacije, potom pokušalo pomiriti stavove odustajanjem od prijedloga zaključaka u ovoj fazi ponudivši prvo da svaka članica iznese svoje mišljenje. Tek bi nakon ovog tzv. stigao prijedlog zaključaka s raspravom, a za njima konačna odluka da li pregovori počinju 17. ili u dogledno vrijeme, točnije kada se izvrši obaveza suradnje. "Tome ste jako, jako blizu", tvrde izvori iz jedne veće članice. Izvjesno je također da tema Hrvatske neće biti stavljena na dnevni red summita Unije idućeg tjedna. Države – članice nisu na čistu o sudbini okvira za pregovore. Početna platforme i time još jendom dade Zagrebu do znanja da sve ovisi o njemu. Ideja je stavljena je na led jer se neke zemlje plaše da bi Zagreb to mogao prikazati kao svoju diplomatsku pobjedu u nedostatku početka pregovaranja. Nitko ne zna koliko je Europa podijeljena. Svi su da pregovori počnu 17. ožujka, većina da ne mnogu bez zadovoljenbig haaškog uvjeta. Neke vijesti također kažu da je intenzivno lobiranje hrvatskog premijera, makar na terenu narodnjaka, dalo rezultata, navodno čak 15 zemalja dvoji da li bi odgoda pregovora bila dobra stvar. Drugi pak izvori tvrde da su podjele drugačije, da su samo četiri zemlje za 17. ožujka bez zadovoljenog Haaga, a 21 želi prvo vidjeti rezultate. Sve u svemu, dogodi li se odgoda i to će biti povijest. Naime, do sada su svi pregovori počinjali zakazanog datuma. Podsjećanja radi, a njega sada izvlače iz ladica, Hrvatska je na summitu u prosincu od svih ponuđenih joj datuma izabrala ožujak, umjesto travnja ili svibnja uz čvrsta uvjeravanja vodstva da puna suradnja nije problem.